Peterjasie Patriot #167
Hier is die eerste brief van 2012! Kom ons hoop ons almal bly veilig gesond en voorspoedig in hierdie nuwe jaar! Kom ons maak die beste van elke dag, onthou, die lewe is onvoorspelbaar, doen wat vandag gedoen moet word vandag, more kom met sy eie dinge!
Die pasella hierdie keer is 'n eBoek met die titel, Nog Meer Terte. Daar is al soveel tert resepteboeke, hier is net nog een!
Die resepte hierdie keer is 'n versameling resepte wat na persone vernoem is. Gaan kyk gerus by die resepte afdeling.
WAZZUB - nuut op die internet
Jy weet seker van Google en Yahoo. Hulle is internet soekenjins en maak sakke en sakke vol geld. Hulle kom handig te pas en ons gebruik hulle gereeld en hulle maak hulle geld uit advertensies. Nou is WAZZUB op die toneel. Hulle wil ook hulle deel van die soekenjin mark besit maar hulle moet genoeg lede hê om adverteerders te trek om geld te maak.
Toe kom hulle op die blink idee af om van hulle winste aan hulle lede uit te deel. Hulle vra geen geld nie, hulle is nog in toetsfase en beoog om in April lewendig te gaan. Al wat hulle verlang is dat jy by hulle gratis aansluit en wanneer hulle lewendig gaan dat jy WAZZUB jou tuisblad maak. So eenvoudig soos dit. Hulle vra ook dat jy ten minste drie lede kry om aan te teken. Hierdie is nie 'n piramide skema nie aangesien geen geld betrokke is nie, dit is bloot bemarking vir lede.
Ek het al gesoek op die internet en kan nêrens sien dat dit afgemaak word as 'n foefie nie.
Hier is die skakel. klik gerus en gaan kyk dit uit. http://signup.wazzub.info/?lrRef=27ecc
Registreer – jy ontvang 'n verifikasie e-pos waarop jy dan moet kliek – dit neem jou na die webblad – vul in – dan ontvang jy nog 'n e-pos wat jou aanteken (log-in) besonderhede bevestig – jy moet dan gaan aanteken op die WhazzUb webblad en jy kry 'n skakel met jou eie unieke lidmaatskapnommer, dis die skskel wat jy dan uitstuur om nog lede te werf.
Ek het aangesluit, ek probeer enigiets eenkeer :-) En dit kos niks!
Die Super 15 reeks is net om die draai, regs klik hier om 'n dokument met al die wedstryde af te laai.
Dankie aan Loot Eksteen wat dit aan my gestuur het.
Stuur sommer aan die mense op jou poslys ook wat dit mag geniet. Dankie!
Anna Eksteen se nuutste resepteboek
Haar nuutste resepte samestelling met die titel EET STEEDS LEKKER MET MIN BESTANDDELE is nou beskikbaar. Hierdie bundel is saamgestel uit ou sowel as nuwe resepte. Dit beslaan uit ± 160 resepte soos aangedui in die inhoudsopgawe wat ek insluit. Al die resepte het 7 of minder bestanddele. Die prys hiervan is R60 en dit word onmiddelik vir jou per epos gestuur. Kontak vir Anna by anna@zulucom.net
Regs klik hier om 'n eBoek met tertresepte af te laai
Hier is 'n plek waar ek sommer net dag tot dag fotos opsit soos ek hulle afneem, gaan kyk gerus:
Foto geneem tydens 'n onlangse besoek aan Kruger Nasionale Park
Klik op die foto om 'n groter weergawe te sien
Frans is die enigste banjospeler wat ek ken wat amptelik banjolesse geneem het. Dit verduidelik hoekom sy banjospel so ver uitstaan bo baie ander spelers. Frans is ook 'n goeie kitaarspeler en is op die oomblik deel van Manie Erasmus se orkes. Wat baie nie weet nie is dat Frans ook 'n goeie sanger is
Beheer jou gedagtes - beheer jou geluk
Soms wanneer ek en ons hond gaan stap druk ek 'n R10 in my sak vir die koerant of 'n roomys. Onlangs toe tydens ons stappie by die kafeetjie oorkant die parkie 'n roomys wou gaan koop haal ek die R10 uit-oeps- geen R10! Ek soek orals terwyl ek met spyt dink aan die roomys wat ek so na uitgesien het.
Terwyl ek aanstap , dink ek: "Mirna, hou op om jou energie te mors op iets wat jy nie kan verander nie, fokus liewers op die lekker stap en op die NOU."
Toe kon ek my aandag verskuif na die nuwe bougainvilles bloeisels en die mense bekyk wat in die park is. Ek kon dink aan my dag en die kindes, ouers en onderwysers waarmee ek gewerk het. Die beste gedagte was egter toe ek besef dat dit moontlik is dat 'n kindertjie of 'n behoeftige persoon daardie R10 gaan optel en hoe bly hulle sal wees. Terug by die huis is ek opgewonde dat ek moontlik iemand se dag kon maak met daardie onverwagte R10-noot. En daar op die vloer lê die R10-noot. Ek het ampertjies uitgegaan en die R10 êrens in die parkie gaan los.
Ons lewens-oomblikke word bepaal deur HOE ons dink oor 'n insident; nie soseer deur die wat rerig gebeur het nie. Ek moedig ouers gedurigdeur aan om hulle kinders te herinner hoe 'n negatiewe situasie positief kan uitwerk of wel uitgewerk het. Dit help hulle om geduldig slegte ervarings te deurleef of om slegte ervarings te verander in die positiewe omdat hulle wyer as die slegte van hier en nou kan sien.
Natalie du Toit (nasionale swem kampioen) het hierdie beginsel uitgeleef. Toe sy een van haar bene in 'n ongeluk verloor het, het sy 'n keuse gehad: word 'n slagoffer of styg uit bo die negatiewe omstandighede. Haar positiwiteit, uithouvermoë en vasberadenheid het haar laat styg van 'n nasionale kampioen na 'n internasionale ikoon van hoop en inspirasie.
Gholfballe was eers glad, maar spelers het later besef die balle trek verder en meer akkuraat as hulle al grof en stukkend was. Vandag het alle gholfballe 432 dimpeltjies.
Herinner jouself dat wanneer die lewer rof raak, verander jou denke-verander dit in 'n dimpel.
Die keuse om op die negatiewe te bly fokus: bitter oor die verlede, bitter oor dit of dat maak van jou 'n slaaf van wanhoop-'n toestand waar jy nie kan uitstyg bo omstandighede om sodoende vrede en geluk te ervaar nie. Fokus deurlopend op die positiewe-so raak jy 'n vry van slagofferskap-kry jy 'n kans tot blydskap.
Met dankbaarheid van my aan jou.
Deur Helena Graham
Soos ek al soveel keer vertel het, was my broer in die weermag. Hulle moes eenkeer vanaf Middelburg met n hele konfooi reis grens toe. Natuurlik is die f- woord die algemene weermagtaal en elkeen gebruik dit links en regs.
Die kapelaan was baie ongelukkig oor die troepe wat hierdie woord oor en oor gebruik. My broer vra toe vir hom om n woord in n ander taal te gee wat dieselfde impak sal he as hierdie woord en hy sal sorg dat elke troep dit voortaan gebruik. Dit het die kapelaan nog meer ontstel, want hy het nie so n woord nie.
Elke aand by godsdiens het hy gepreek oor hoe n mens jou taal moet oorweeg as jy kwaad word en ernstig gebid dat die troepe tog meer geduldig sal wees en dink voor hulle iets kwytraak wat aanstootlik is. So was dit elke aand, maar die troepe het nog ge-f.......
Toe hulle uiteindelik op die grens kom, was die kapelaan veronderstel om in my broer se Ratel te ry, want hy was verantwoordelik vir sy veiligheid. Daardie Ratel was soos n kantoor ingerig en dit was die beheerkamer van die hele konfooi.
Maar, nee, die kapelaan wou oor die troepe waak en het aangedring om saam met hulle in die Kotskoetse
( ek weet nie die regte woord daarvoor nie, maar ek het die voertuig al gesien). Op een stadium kom daar n berug deur dat die koets waarin die kapelaan is, n landmyn afgetrap het en natuurlik is my broer hoogs ontstel.
Gelukkig het die kapelaan ook geleer dat hulle op die spore van die voertuig moet terugkruip, want dan is dit veilig en is daar nie nog n landmyn nie. Toe my broer by die kapelaan kom, is hy doodsbleek, vol rooi stof en staan stadig op. Sy eerste woorde was: "F....,f.....,f...."
Daardie aand om die kampvuur vertel my broer toe vir die kapelaan waarom die troepe daardie woord so baie gebruik. Baie van die troep het net St.8, geen werk as hulle teruggaan nie en moontlik nie meer hulle meisies nie of hulle meisies is verwagtend en hy dink gedurig daaraan. As hy dan net sy voet stamp, is dit f.....!
Van toe af het die kapelaan saans met godsdiens sy deuntjie verander. Hy het gepreek en gebid dat n mens jou medemens moet leer ken voor jy oordeel en dat jy mense se omstandighede moet probeer verstaan. Toe het die troepe vir die eerste keer oor hulle probleme met hom kom praat en so het hy miskien menige siel gered en die troepe raat gegee of probeer iets uitwerk vir die toekoms.
Op pad terug, was almal dik pelle met die kapelaan, maar die f... het maar aangegaan. Die kapelaan het nou verstaan hoekom hulle dit so baie gebruik. Hyself of nie een van hulle wou graag daar wees nie, maar hulle moes maar. Daar het die bekende gesegde vandaan gekom van: jou beurt is jou beurt.
My eie kinders het dit later ook so gebruik: jou beurt is jou beurt. Gelukkig was ek nie daar om te weet hoeveel keer hulle die f... woord gebruik het nie!
Dit is maar een van die lesse wat moes geleer word en alles was so onnodig, want ons kan dink wat ons wil, maar ons het die oorlog verloor al sal baie dit nie wil erken nie.
Nouja, verstaan jou medemens en moenie elke keer f.... gebruik nie, want ons is mos nou al mooi groot!
My Boetie se Beurt
Is my boetie se beurt......'n Verhaal word vertel van 'n matriekklas by 'n sekere skool wat geregeer is deur
die belhamel-element. Die klas het haas onregeerbaar geword en een ná die ander onderwyser het sy of haar goed gevat en geloop omdat dit nie vir hulle enigsins moontlik was om dissipline en orde te handhaaf nie.
Daar is advertensies in al die koerante geplaas, maar soos wat die onderwysers aangestel is, so het hulle 'n
paar weke later maar weer hul goed gevat en geloop.
Maar een oggend was daar 'n ligte kloppie aan die skoolhoof se deur en n tingerig geboude man het daar gestaan. Die skoolhoof het gegroet en toe stel die man homself voor: Ek is Mnr Buys en ek het kom aansoek doen vir die pos van matriekonderwyser. Die skoolhoof het die man op en af gekyk en toe vir hom gesę:
Dankie Mnr Buys, maar groter en sterker manne as jy het al aansoek gedoen en het maar weer stert tussen die bene 'n paar weke later weggesluip.
Mnr Buys het die skoolhoof in die oë gekyk en toe gesę: Dan het jy mos niks om te verloor deur my 'n geleentheid te gee nie. Ek sien kans vir hierdie klas.
Die skoolhoof het sy bedenkinge gehad, maar het te sleg gevoel om vir hierdie man te sę dat hy heeltemal te klein en maer is vir hierdie klomp belhamels en het hom toe aangestel.
Die volgende oggend was die matriekklas op hul beste, die geraas is deur die hele skool gehoor.
Daar was 'n vreeslike rumoer wat deur die gange ge-eggo het. Die klasdeur het oopgegaan en mnr Buys het stadig by die deur ingeloop terwyl hy die hele spul so op en af bekyk, hy het agter sy tafel gaan staan en net gekyk, nie 'n woord gesę nie.
Daar het skielik 'n doodse stilte oor die matriekklas neergedaal. Of dit verbasing was omdat so 'n klein verpiepte mannetjie die mannemoed gehad het om by hulle klas in te stap, en of dit net die atmosfeer was wat die man omvou het - wat ook al die rede - die stilte was voelbaar.
Mnr Buys het van die geleentheid gebruik gemaak om die klas te groet, homself voor te stel en hulle te vra om asb hulle plekke in te neem. Hy verduidelik toe vir hulle dat hy orde en dissipline gaan toepas, maar met die verskil, dat hulle die reëls en die straf sal bepaal. Hy gaan staan toe voor die swartbord en vra hulle watter reëls hulle wil instel.
Die een groot belhamel met die naam van Jakobus spring toe op en skree:"Daar mag geen diefstal wees nie", en mnr Buys skryf toe GEEN DIEFSTAL.
Die volgende ou spring toe op en sę daar mag geen vloekery wees nie, en mnr Buys skryf GEEN VUIL TAAL, en so het die klomp hul totaal en al oorgegee aan die genot van die maak van die reëls. Toe staan mnr Buys eenkant en sę dit is nou goed so, maar wat van die straf as een van hierdie reëls verbreek word.
O dit is maklik skree ou Jakobus weer, 10 van die bestes met die rottang. Goed sę mnr Buys, so sal dit wees
en skryf toe die straf ook op die bord.
Die dag het redelik vlot verloop en die pouse het aangebreek.
Na pouse storm Jakobus die klas binne en sę vir mnr Buys, "My toebroodjies is gesteel, en die reëls se daar mag nie gesteel word nie, so die skuldige moet asb gestraf word". Mnr Buys vra toe of hy weet wie die brood gesteel het, Ja, sę Jakobus, dit was Klaas. Mnr Buys vra toe wie Klaas is, en agter in die klas staan 'n maer, verwaarloosde seun stadig op. Mnr Buys vra hom toe of hy die brood geneem het en hy sę toe ja, hy het.
Mnr Buys kyk toe vir die kind en sien dadelik die hongerpyne op die seun se gesig raak, maar hy het ook besef as hy nie die nodige disipline toepas nie, gaan hy ook druipstert die skool verlaat. Hy versoek toe vir Klaas om vorentoe te kom.
Klaas was die toonbeeld van armoede, die skoene was stukkend, en oor sy skoolbroek het hy 'n oorgrote baadjie gedra wat hy styf voor toegevou het.
"Klaas trek uit jou baadjie en kom buk". Klaas kom toe vorentoe en buk met die baadjiepante nog steeds styf vasgehou.
"Nee Klaas, die baadjie is te lank en dit hang oor jou boude, jy moet dit asb uittrek".
"Ag meneer", smeek Klaas, "ek sal buk want ek is skuldig, maar asb meneer, net nie my baadjie nie".
Mnr Buys voel hoe sy binneste ruk, want hy weet hier is groot behoefte, maar ter wille van die dissipline van die klas moet die seun gestraf word. Hy versoek toe weer vir Klaas om sy baadjie uit te trek, en weer smeek hierdie maer verwaarloosde kind:
"Meneer, ek sal enigiets doen, maar asb meneer, ek kan nie die baadjie uittrek nie".
Mnr Buys kon ook nie toegee nie, en sę weer: "Kom Klaas, uit met die baadjie" en toe Klaas sien hy gaan die baadjie moet uittrek, maak hy dit oop en laat dit stadig grond toe gly en staan voor die onderwyser met net die broek aan sy lyf.
"Klaas waar is jou hemp" vra mnr Buys.
"Meneer, in ons huis is daar net een hemp en een baadjie en dit was vandag my boetie se beurt om die hemp te dra. En meneer ek het nie bedoel om die brood te neem nie, ek het gedink Jakobus gaan dit net weer in
die asblik gooi soos elke dag, en ek was so honger, toe dink ek hy sal nie eens agterkom dat die brood weg is nie".
Mnr Buys het gemaak of hy na iets op die bord kyk om hom geleentheid te gee om sy emosies onder beheer te kry. Toe draai hy om en sę: "Klaas, jy verstaan dat ek wel die dissipline moet toepas. Jy verstaan dat ek nie 'n uitsondering kan maak nie", en Klaas kyk hom in die oë en sę:
"Ja meneer, ek verstaan" en toe buk hy, en Mnr Buys tel die rottang op om die eerste hou te slaan, toe breek Jacobus se stem die stilte in die klas, "Wag Meneer moenie hom slaan nie."
Mnr Buys kyk na Jacobus en sę: "Nee die straf moet toegepas word vir die oortreding van die reëls". "Nee meneer, moenie hom slaan nie, hy was honger, los hom ek sal in sy plek kom buk om die straf te kry."
Daar was nie n droë oog daardie dag in daardie klas nie. Maar net so het daar Iemand ook voor die Vader gestaan en gesę,
Asseblief Vader moenie hulle straf nie, Ek sal in hulle plek die straf neem. Kom ons maak 'n punt daarvan om in hierdie nuwe dag, hierdie nuwe week opnuut vir Jesus dankie te sę vir die straf wat Hy namens ons verduur het. Laat mens dink, dink voor jy praat en doen aan andere wat jy graag wil hę gedoen moet word aan jou. Sien ook die nood raak van die ander met wie jy 'n pad kruis.
Op die een wat kry wat hy vra, ja
So kort voor die runderpes in Namakawaland is daar 'n oom en antie.
Hulle het kinders by dosyne. By die geboorte van die laaste een waarsku die dokter dat die antie se masjienerie nie meer so lekker is nie en dat sy bes moontlik nie nog 'n geboorte sal oorleef nie.
Die oom en antie skrik, want hulle is lief vir mekaar en wil nou nie sommer moedswillig die antie laat dood nie. Nou slaap hulle apart op sulke ysterkateltjies, maar die ongedurigheid broei in hulle.
Een nag lê die oom wakker en hy hoor die antie se kateltjie kraak en kreun soos sy rondrol. Ná 'n rukkie is dit stil en hy kyk na haar, net om te sien dat sy hom met groot oë beloer.
"Jy keek vi my," sê hy.
"Ja," sê sy, "ek keek vi jou."
"Nou maar hoekom keek jy vi my?" vra hy.
"Ek dink," sê sy.
"Nou maar wat dink jy so innie laatnag?" vra hy.
"Ek dink jy moet my maar die doodskoot kom sjee…"
Jan gaan dood en kom in die hel aan.
Duiwel: Oooooo .....jy gaan Vrydae haat!!
Die gemeente het swaar getrek onder finansies wat maar net nie wil regkom nie, en die dominee was erg bekommerd oor waar die volgende fondse vandaan gaan kom.
En toe kom hy in die stoorkamer af op 'n paar kartondose vol splinternuwe Bybels.
Daardie Sondag maak hy 'n afkondiging dat die gemeente dringend fondse nodig het, en dat hy 'n paar mense soek wat bereid sal wees om Bybels van deur tot deur te gaan verkoop.
Drie manne steek hulle hande op: Pieter, Jakobus en Jannie.
Dominee is in sy noppies - hier het hy twee van die dorp se mees suksesvolle verkoopsmanne wat bereid is om die taak aan te pak:
Pieter en Jakobus, maar die arme Jannie - hoe dink hy dat hy so 'n taak sou kon aanpak?
Jannie is 'n kleinboer, maar die ergste is dat die arme man verskriklik hakkel, en boonop so skaam is dat hy selde 'n woord sę.
Maar hy wil nie die kęrel in die gesig vat nie, en elkeen kry sy kwota Bybels om te gaan verkoop.
Die volgende Sondag kry die verkoopsmanne hulle kans om te kom verslaglewer, en Pieter is eerste aan die beurt.
"Almal ken my as 'n goeie verkoopsman", vertel Pieter trots, "en ek het hierdie week twintig Bybels verkoop".
Daarmee oorhandig hy die pragtige bedrag van R1200 aan die dominee.
"Nie sleg nie!", dink die dominee, en Jakobus kry sy beurt:
"As professionele verkoopsman is dit vanoggend vir my 'n groot voorreg om my dienste te kon aanbied.
En het nie minder nie as 28 Bybels verkoop gekry, en daarmee vir die gemeente R1680 verdien."
"Baie dankie Jakobus!", sę dominee, maar hy kry al klaar 'n naar knop op sy maag, want die arme Jannie is volgende aan die beurt, en hoe moet die kęrel nou voel te midde van sulke voortreflike verkoopsmanne?
"Het jy hierdie week enige Bybels verkoop, Jannie?"
"J-j-j-j-aaaaaa, d-d-d-d-d-dooominnnnie", stotter Jannie dit uit, en oorhandig 'n dik koevert aan die predikant. Hy maak dit oop en begin tel:
R19'200 se note peul uit die koevert uit. Sy mond hang oop van verbasing.
"Wat het jy gedoen Jannie? Hoe op aarde het jy dit reggekry?"
"D-d-d-d-doooominnnnnie, e-e-e-ek w-w-w-weeeet s-s-s-s-self n-n-n-nie m-m-m-mooooi nie", hakkel hy, "m-m-m-m-aaaar ek h-h-h-het n-n-n-net by eeeeeelke h-h-h-h-huis gesę: 'W-w-w-w-wil u 'n B-b-b-b-b-byyyybel
k-k-k-k-k-k-koooooop vir s-s-s-s-s-s-seeeeestig r-r-r-r-r-r-raaaaand, oooooooof m-m-m-m-m-moet eeeeeek h-h-h-h-h-hier staaaaaan eeeeen d-d-d-d-d-dit vir jou l-l-l-l-l-l-l-l-l-l-leeees?"
Die toetser in die alkoholfabriek het gesterf en die direkteur was op soek na 'n nuwe een.
'n Dronkie met 'n verslonste, vuil voorkoms het aansoek gedoen. Om van hom ontslae te raak, gee die direkteur se blonde sekretaresse toe vir hom 'n glas wyn om te proe.
Die man het 'n mondvol geneem, en gese: "Dis 'n cabernet, drie jaar oud, noordelike hang, twee jaar in hout."
"Dis korrek!" roep die direkteur verbaas uit, en sy sekretaresse gee die man nog 'n glas.
"Shiraz. Suidelike hang. Ses jaar oud, drie jaar in eikehoutvate."
"Korrek!" Die direkteur was verstom en wink sy blonde sekretaresse eenkant.
Sy bring toe vir die man 'n glas urine, en die alkoholis proe dit.
"Blondine, 26 jaar oud. Sy is drie maande swanger," se hy. "En as julle my nie aanstel nie, gaan ek vir almal se wie die pa is!"
Ou oom is oorlede na 63 jaar van getroude lewe.
Na 3 maande sterf die tannie ook.
3 Dae lank soek sy na hom in die hemel.
Sy sien hom wegkruip agter 'n wolk en roep:
"Hallo my liefie, kom groet my!"
Die oom skree: "Nee, Nee!
Die kontrak het gesę..... TOT DIE DOOD ONS SKEI en nie 'n f*k verder nie!"
Positief vir die nuwe jaar
Nog 'n nuwe jaar het aangebreek. Maar kan ons werklik positief wees oor die jaar wat voor ons uitstrek? Daar is soveel negatiewe en slegte dinge in hierdie wêreld waarin ons lewe.
Neem maar net die gevolge van die resessie op baie mense se lewens. Meer as 8 miljoen mense in Suid-Afrika is in 'n skuldlas vasgevang waaruit hulle nie kan kom nie. Die meeste ekonome voorspel die resessie se impak sal in 2012 voortduur. Daar is steeds dinge soos korrupsie en misdaad en werkloosheid wat mense moedeloos en selfs bang maak. En dalk het jy ook gehoor dat die einde van wêreld hierdie jaar (volgens die Maja-kalender) op 21 of 23 Desember aanbreek.
Kan 'n mens dus werklik nog positief wees oor hierdie nuwe jaar? Die antwoord is dat jy dit absoluut kan doen. Net die feit dat jy leef, gee klaar hoop. 'n Nuwe jaar is soos 'n nuwe begin met nuwe geleenthede. Die belangrike ding is egter dat ons 'n keuse het. Elke mens is geskape met 'n vrye keuse. Ons kan kies hoe ons die jaar wil aanpak: met 'n negatiewe of met 'n positiewe gesindheid.
Dit is maklik om te sê dat jy positief moet wees, maar hoe doen 'n mens dit? Daar is baie maniere hoe jy dit kan doen. Hier aan die begin van die jaar wil ek net vier praktiese riglyne vir jou gee hoe om positief in 2012 te wees:
• Leef elke oomblik met volle dankbaarheid. Henri Matisse het gesê: Daar is altyd blomme vir diengene wat dit graag wil sien." Al sal dit party dae moeilik gaan, moet jy steeds die mooi en goeie dinge in jou lewe raaksien en waardeer.
• Leef met humor. Lag elke dag. Lag maak gesond. Leer om humor in situasies in te sien. Humor stimuleer die brein en gee energie.
• Leef gesond. Oefen en eet reg en handhaaf gesonde gewoontes.
• Leer om te gee. Verander van "ek wil hê" na "ek wil gee".
'n Mens moet egter ook realisties wees. Daar sal in hierdie jaar ook negatiewe dinge en teleurstellings oor ons pad kom. Hoe moet jy hierdie negatiewe dinge en teleurstellings hanteer wanneer jy daarmee gekonfronteer word?
Dis belangrik om te onthou dat die lewe aan 'n mens met 'n hand met kaarte uitdeel. Dit help nie om daaroor te kla nie en te mor waarom dit of dat met jou moes gebeur het nie. Jy moet speel met die kaarte in jou hand. Aanvaar die kaarte en doen die beste met dit wat aan jou uitgedeel is. Wees realisties en weet slegte dinge kan gebeur. Jy is nie onaantasbaar teen die aanslae van die lewe nie. Jy is kwesbaar en sal in hierdie lewe teleurstellings ervaar, soos enige ander mens. Hier is vier praktiese dinge wat jy kan doen om teleurstellings in 2012 te hanteer:
• Gee jouself tyd en ruimte om deur jou teleurstelling te werk.
• Gesels met mense om perspektief op die saak te kry.
• Jy kan in skuldgevoelens en in selfverwyt verval. Klim vinnig daaruit. Sit dit agter jou. Onthou egter altyd die les wat jy geleer het.
• Onthou wanneer een deur wat toegaan, kan 'n tweede kan oopgaan wat veel beter geleenthede aan jou bied. Moenie te lank in sak en as sit nie, want dan kan 'n nuwe geleentheid by jou verbygaan.
Beste wense en sterkte vir hierdie nuwe jaar.
"'n Positiewe houding het 'n kettingreaksie wat positiewe denke en gebeure tot gevolg het. Dit is die vonk wat uitsonderlike resultate lewer." - Anoniem -
Afrikanerbond Koek (ou resep)
President Steyn koek
Meng die droë bestanddele, vryf margarien in. Voeg stroop en eiers by,
drukkertjies. Bak in oond 200°C tot ligbruin.
250 ml dikmelk
Voeg die melk en dikmelk by die gesmelte botter en meng. Sif die meel en voeg suiker en skil by. Voeg meel by dikmelkmengsel en meng goed. Klits die eiergele saam en voeg by melkmengsel. Klits die eierwitte goed styf en vou dit in die melkmengsel. Bak by 180ºC tot goudbruin en gaar. Dien op met 'n soetsous.
Room botter en suiker saam. Sif koekmeelblom en gemmer saam. Los koeksoda in melk op. Voeg koekmeel en melk beurtelings by bottermengsel. Roer appelkooskonfyt en korente by. Skep beslag in 'n vuurvaste oondskottel. Bak vir 1 uur by 180ºC. Bedien warm
Neem ½ lb. niirfet, ½ lb. broodkrummels, ½ lb. klam suiker, di skil fan 'n groot suurlimoen, kap di niirfet fyn, meng dit met di krummels en suiker, kap di limoenskil en giit deur die sop, roper dit by die ander en meng baing goed, sit di mixtuur in klyn koppiis, bak fer 20 minute, keer dit op 'n skotel en gé limoensous daarby.
375 ml dikmelk of melk
5 ml vanielje essens
Sif koekmeel, bakpoeier, suiker, gemmer en sout saam. Klits suiker en eiers saam. Voeg melk by en klits goed. Voeg die droeë, gesifte bestanddele geleidelik by en meng goed. Voeg die rosyne en geursel by. Verhit die olie in die kastrol en voeg die beslag lepelsvol daarin. Dreineer en rol in 'n suiker-en-kaneelmengsel. Bedien warm of koud
175 g botter of margarien
45 ml aarbeikonfyt
Sif die meel. Klop die botter tot lig. Voeg suiker by en klop tot romerig. Klits eiers en voeg bietjie vir bietjie by die mengsel, klop goed na elke byvoeging. Vou 1/3 van die meel op 'n keer by die bottermengsel. Indien nodig, voeg melk by. Skep in twee gesmeerde, uitgevoerde panne en bak by 180ºC vir 25 tot 30 minute. Haal uit, keer op rak uit, smeer een helfte met aarbeikonfyt, plaas ander helfte bo op en sif versiersuiker bo op.
2 geklopte eiers
2 geklitste eiere
Klop suiker en botter tot romerig. Voeg eiers by en meng. Sif meel en bakpoeier saam en voeg by eiermengsel en meng goed. Bedek konfyt met 5 ml beslag
Vryf botter in meel. Voeg suiker, sout, bakpoeier en eiers by. Meng met melk tot dit gerol kan word. Rol dun uit en sit in kolwyntjiepanne. Plaas een teelepel appelkooskonfyt in elkeen. Bedek met die bolaag hierbo. Bak by 200ºC vir 10-15 minute.
Sif meelblom, sout en bakpoeier saam en voeg suiker by. Sny en vryf die botter in. Meng met goedgeklopte eiergele sodat die deeg uitgerol kan word. Druk af en voer klein vormpies hiermee uit. Plaas in elk 'n bietjie appelkooskonfyt. Klop eierwitte droog, voer klapper en strooisuiker by. Sit bietjie bo-oor konfyt Bak in warm oond 190 - 205 C tot gaar.
8 ml foelie
300 ml brandewyn
250 g gemengde skil, gesnipper
Klop botter en suiker tot lig en romerig. Voeg eiergele een vir een by en meng goed na elke byvoeging. Sif droeë bestanddele saam. Voeg geursel by die brandewyn. Voeg droë bestanddele om die beurt met brandewynmengsel by bottermengsel. Skud korente en gemengde skil saam met 'n bietjie koekmeel in 'n sakkie. Voeg by mengsel. Meng goed. Klits die eierwitte styf en vou in. Gooi in goedgesmeerde uitgevoerde pan. Sprinkel bietjie melk bo op om barste te voorkom. Bak 2½ uur by 180ºC. Plaas bruin papier bo op koek nadat dit 1 uur lank gebak het.
3/4 pond harde vet
3/4 pond rosuntjies
3/4 pond meel
1/2 bottel melk
Kap die niervet fyn, haal die pitjies uit die rosyne en sny dit half deur. Meng die rosyntjies met die vet, sout en meel en maak nat met die melk. Strooi meel op 'n poedingdoek, sit die poeding daarin, sit in 'n pot kokende water, sit 'n bord in die pot onder die poeding, kook 41/4 uur lank.
3 onse botter
3 onse fyn wit suiker
3 onse broodkrummels
1 ons meel
3 onse rys
4 onse lemoemskil
4 onse korente
3 lepels appelkooskonfyt
Was die rys, gooi in kokende water en laat kook tot sag is, gooi die water af. Klop die botter tot room, sit die suiker daarby, klop die eiers een vir een daarby, dan die meel en broodkrummels en dan die rys, fyngekapte lemoenskil, korente en knypie sout. Smeer 'n diep skottel met botter, sit die poeding daarin en sit die skottel in 'n kastrol met kokende water, die skottel moet half onder water wees, met hitte bo-op die potdeksel. Kook vir 11/2 uur, as gaar is, gooi uit op warm skottel, smelt die konfyt en gooi oor.
die geel van 4 eiers
'n goeie lepel botter
Meng alles goed deurmekaar, smeer 'n skottel met botter, sit alles daarin, bak gaar en laat koud word. Smeer konfyt daarop. Klop die wit van die eiers tot skuim, sit dit gelyk bo-op die konfyt., sit weer in die oond tot dit mooi styf is.
2 pond meel
1 pond skoon korente
6 eiers apart geklop
'n koppie lou melk
'n kelkie brandewyn
2 teelepels soda
1/4 telepel kaneel
10 fyn kruienaaltjies
'n teelepel nartjieskil
Klop die botter tot room, dan die geel van die eiers, suiker en spesery alles goed saam. gooi dan die meel en melk daarby dan die drooggeklopte wit van die eiers dan die korente en laaste die soda, nat gemaak met 'n bietjie melk. Roer goeg, sit dadelik in 'n vorm en laat langsaam bak.
1/2 pond fyn wit suiker
1/2 pond korente
1/2 teelepel lemoen essens
Klop die botter, roer die meel in, dan die room met die soda, dan die korente en die eiers goed geklop. Roer alles goed deur en bak in klein vormpies vir 1/4 uur.
11/2 pond meel
1 pond wit suiker
1 groot lepel botter
1 lwpwltjie fyn gemmer
1 lepeltjie fyn kaneel
1 hoë teelepel soda
Klop die eiers, roer die suiker in, smelt die botter en voeg by eiers, dan al die ander bestanddele, voeg water by tot dit styf genoeg is, rol uit en druk af met drukkertjies.
11/2 pond wit suiker
bietjie anys saad
Klop die eiers, roer die suiker by met die anys, dan die vlugsout met die meel. Voeg water by indien nodig, rol uit en druk af met drukkertjies